ET Euroopa Liidu Teataja C 79/15

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

2011/C 79/07

Abi nr: XA 189/10

Liikmesriik: Madalmaad

Piirkond: Provincie Overijssel

Abikava nimetus või üksiktoetust saava äriühingu nimi:

Uitvoeringsbesluit Subsidies Overijssel 2007 (UBS 2007), paragraaf 8.34 Stimulering toepassing stikstofemissiebeperkende maatregelen en technieken op landbouwbedrijven in het kader van Natura 2000.

Õiguslik alus: Wet inrichting landelijk gebied

Algemene Wet Bestuursrecht

Algemene Subsidieverordening Overijssel 2005 en PS-besluit van 11 oktober 2006, kenmerk PS/2006/760 (PS hebben op grond van artikel 11, lid 4 van de Wet inrichting landelijk gebied de bevoegdheid tot het vaststellen van steunmaatregelen ten laste van het investeringsbudget overgedragen aan GS).

Abikavaga ettenähtud aastased kulud või ettevõtjale antava üksikabi üldsumma: Ajavahemikul 2010–2016 ettenähtud kulud on kokku 20 miljonit EUR.

Abi suurim osatähtsus:

1. Investeerimismeetmed (artikkel 4): — 40 % kuludest, kuid maksimaalselt 400 000 EUR ettevõtte kohta kolme majandusaasta jooksul alates kuupäevast, mil tehti otsus investeerida põllumajandusettevõtete lämmastikuheiteid piiravatesse meetmetesse, et kõnealused põllumajandusettevõtted vähendaksid lämmastikuheiteid rohkem kui siseriiklike õigusaktidega ette nähtud (UBS 2007, jagu 8.34, artikkel 8.149, lõige 2); — 60 % abikõlblikest investeerimiskuludest, kuid maksimaalselt 400 000 EUR ettevõtte kohta kolme majandusaasta jooksul alates kuupäevast, mil tehti otsus investeerida lämmastikuheiteid piiravatesse meetmetesse, mis tekitavad lisakulusid seoses keskkonnakaitsega ja mille tulemusel tootmisvõimsus ei suurene (UBS 2007, jagu 8.34, artikkel 8.149, lõige 3).

2. Tehniline abi (artikkel 15): — 75 % selliste projektide abikõlblikest kuludest, mis soodustavad põllumajandusettevõtete lämmastikuheidete vähendamise tehnoloogiate ja meetoditega seotud teadmiste täiendamist ja levitamist (UBS 2007, jagu 8.34, artikkel 8.149, lõige 1). Vastavalt määruse (EÜ) nr 1857/2006 (ELT L 358, 16.12.2006, lk 3) artikli 15 lõikele 3 antakse tehnilist abi subsideeritud teenuste vahendusel.

Rakendamise kuupäev: Kava rakendatakse pärast selle avaldamist Euroopa Liidu Teatajas vastavalt komisjoni määruse (EÜ) nr 1857/2006 (ELT L 358, 16.12.2006, lk 3) artikli 20 lõikele 1.

Abikava või üksiktoetuse kestus: Abikava jõustub üks päev pärast abikava avaldamist Euroopa Liidu Teatajas vastavalt komisjoni määruse (EÜ) nr 1857/2006 (ELT L 358, 16.12.2006, lk 3) artikli 20 lõikele 1 ja kestab kuni 31. detsembrini 2016 (kaasa arvatud).

Abi eesmärk: Abimeetme eesmärk on vähendada Overijsseli provintsi põllumajandusettevõtete lämmastikuheiteid.

Selleks rakendatakse järgmisi komisjoni määruse (EÜ) nr 1857/2006 artikleid:

artikkel 4: investeeringud põllumajandusettevõtetesse;

artikkel 15: tehnilise abi andmine põllumajandussektoris.

Seoses abikõlblike kuludega osutatakse abi ülemmäärale.

Asjaomane sektor / asjaomased sektorid: Abikava kohaldatakse väikeste ja keskmise suurusega ettevõtete suhtes kõigis tootmissektorites.

Abi andva ametiasutuse nimi ja aadress:

Gedeputeerde Staten van Overijssel Luttenbergstraat 2 Postbus 10078 8000 GB Zwolle NEDERLAND

Veebileht: http://www.overijssel.nl/loket/subsidies/uitvoeringsbesluit

Eespool viidatud lingi kaudu on võimalik tutvuda abikava (UBS 2007, jagu 8.34) terviktekstiga. Selleks ärge klõpsake lingil, vaid kopeerige aadress Windows Internet Exploreri tööriistaribalt.

Muu teave: —

Abi nr: XA 192/10

Liikmesriik: Prantsusmaa

Piirkond: Meetmeid võivad soovi korral rahastada ka kohalikud omavalitsused (Conseils régionaux ja Conseils généraux), tingimusel et nad võtavad arvesse põllumajandusriskide käsitlemise riikliku fondi (FNGRA) kasutamiseks ettenähtud tingimusi ning maaseaduses (code rural) sätestatud ülemmäärasid ja merekalanduse tingimusi.

Abikava nimetus või üksiktoetust saava äriühingu nimi:

Indemnisation par le Fonds national de gestion des risques en agriculture (FNGRA) et par les collectivités territoriales des dommages causés aux exploitations agricoles par les calamités.

Õiguslik alus: Article L 361-5 du code rural et de la pêche maritime.

Articles L 1511-1 et suivants du code général des collectivités territoriales.

Arrêté interministériel du 29 décembre 2010 fixant la liste des risques considérés comme assurables pour la gestion du Fonds national de gestion des risques en agriculture.

Abikavaga ettenähtud aastased kulud või ettevõtjale antava üksikabi üldsumma: 360 miljonit EUR

180 miljonit EUR põllumajandusriskide käsitlemise riiklikust fondist ja 180 miljonit EUR kohalikelt omavalitsustelt mitmeaastase keskmisena. Kulude ülemmäär sõltub siiski kliimakahjustuste iseloomust ja seda ei saa ette arvestada.

Abi suurim osatähtsus: Kuni 80 % (soodne piirkond) või 90 % (vähem soodne piirkond) ulatuses põllumajandusriskide käsitlemise riiklikust fondi (FNGRA) ja kohalikelt omavalitsustelt saadavat kumuleeritud abi.

Vastavalt määruse artikli 11 punktile 8 vähendataks pakutavat hüvitist 50 % võrra nende põllumajandustootjate puhul, kes ei ole sõlminud kindlustuslepingut, mis kataks vähemalt 50 % nende toodangu aastasest keskmisest või tootmisega seotud tulust ning hõlmaks asjaomases piirkonnas statistiliselt kõige sagedamini esinevatest ilmastikutingimustest põhjustatud riske.

Rakendamise kuupäev: Alates kuupäevast, kui meetme identifitseerimisnumbriga kättesaamisteatis on kätte saadud ja meetme kokkuvõte on avaldatud Euroopa Komisjoni põllumajanduse ja maaelu arengu peadirektoraadi veebisaidil.

Abikava või üksiktoetuse kestus: Kuni 2013. aasta lõpuni

Abi eesmärk: Kava on esitatud komisjoni määruse (EÜ) nr 1857/2006 artikli 11 alusel. Abi eesmärk on hüvitada põllumajandustootjatele erakordsetest ilmastikutingimustest põhjustatud kahjud, mis on märkimisväärselt mõjutanud nende põllumajandustootmist.

Erakordsete ilmastikuolude korral võib asjaomase departemangu prefekt vajaduse korral nõuda uurimise teostamist, et saada vajalikku teavet kahjusid põhjustanud ilmastikutingimuste, eriti nende täpse laadi ja erakordsete omaduste kohta, samuti kindlaksmääratud kahjude kohta.

Tuginedes uurimistulemustele ja departemangu eksperdikomitee arvamusele, esitab prefekt järelepärimise selle kohta, kas kõnealust juhtumit saab käsitada põllumajandusliku õnnetusena.

Pärast uurimise lõppu ja arvamuse saamist riiklikult kindlustuskomiteelt annab põllumajandusminister välja otsuse, milles kinnitatakse, et kõnealune põllumajanduslik õnnetus on mõjutanud konkreetset vara täpselt kindlaksmääratud piirkonnas.

Selleks et juhtumit saaks käsitada põllumajandusliku õnnetusena, peab tekitatud kahju suurus olema märkimisväärne võrreldes kontrollväärtusega, mida kohaldatakse selles piirkonnas teatava tootmise suhtes.

See kontrollväärtus, mida maaseaduses (code rural) esitatakse arvutustabelina (barème), on kehtestatud departemangu tasandil ja see vastab kolme aasta keskmisele tootlusele, kusjuures selle kindlaksmääramisel tuginetakse viie viimase aasta andmetele, millest jäetakse välja suurim ja väikseim näitaja. Arvutustabelis esitatud hinnad tuginevad kõnealuse põllukultuuri kohalikele hindadele kasvuperioodil, mis eelnes arvutustabeli koostamisele.

Määruse (EÜ) nr 1857/2006 artikli 2 punktis 8 kehtestatud tingimuste kohaselt peavad kahjud, mille on põhjustanud loodusõnnetus, mida riiklikud ametisutused on ametlikult kinnitanud, hõlmama rohkem kui 30 % (või 42 %, kui tootmisele antakse ühise põllumajanduspoliitika raames tootlikkusega seotud toetust) keskmisest aastatoodangust.

Hüvitise saamise tingimustele vastavatest kahjudest arvatakse maha kindlustusskeemi kaudu saadud summad ja kõik kulud, mis jäid looduõnnetuse tõttu kandmata.

Põllumajandusriskide käsitlemise riikliku fondi hüvitisega ei ole hõlmatud kindlustuskatet võimaldavad sektorid, st kus kindlustus saab teha pakkumuse (eelkõige põllumajandushooned, mida saab kindlustada).

Et olla põllumajanduses loodusõnnetuste tagajärgede menetlemisel abikõlblik, peavad põllumajandustootjad esitama tõendusmaterjali, et peamised osad nende tootmisvahenditest on kindlustatud (eelkõige kahjukindlustus).

Abi antakse igale asjaomasele põllumajandustootjale otse. Abi andmise otsused võetakse vastu kolme aasta jooksul pärast loodusõnnetust ja maksed tehakse kuni nelja aasta jooksul.

Abi makstakse olemasoleva eelarve piires ja see on ette nähtud põllumajandusettevõtjatele, kelle tootmiskahjud on rohkem kui 30 % (või 42 %, kui tootmisele antakse ühise põllumajanduspoliitika raames tootlikkusega seotud toetust) keskmisest aastatoodangust.

Võimalik on anda ka abi, mille eesmärk on hüvitada põua põhjustatud kahjusid. Selles kontekstis rakendavad Prantsuse ametiasutused vee raamdirektiivi 2000/60/EÜ artikli 9 kohaldamist põllumajandussektoris. Prantsuse ametiasutused on vastu võtnud 30. detsembri 2006. aasta seaduse nr 2006-1772 vee ja veekeskkonna kohta, et tagada kõnealuse direktiivi artikli 9 ülevõtmine Prantsusmaa territooriumil, ning kohaldavad seda. Vastu võetud sätetega on ette nähtud:

ühest küljest proovide võtmine ning veevarude ja veekeskkonna analüüsimine, et tagada vee kvaliteedi säilimine;

teisest küljest põllumajandustegevuse keskkonnakuludele kohandatud arveldamine, põllumajandustegevuse eritasude kaudu.

Asjaomane sektor / asjaomased sektorid: Kõik põllumajandustoodete esmatoodangut andvad põllumajandusettevõtjad (välja arvatud suurettevõtjad), keda ei saa käsitada raskustes ettevõtjatena ühenduse suuniste tähenduses ja kes on kandnud kahju, mis on tunnistatud loodusõnnetusest tulenenuks.

Abi andva ametiasutuse nimi ja aadress:

Ministère de l'alimentation, de l'agriculture et de la pêche Direction générale des politiques agricole, agroalimentaire et des territoires Sous-direction des entreprises agricoles — Bureau du crédit et de l’assurance 3 rue Barbet de Jouy 75349 Paris 07 SP FRANCE

Veebileht: http://agriculture.gouv.fr/sections/thematiques/europe-international/aides-d-etatprojets/downloadFile/FichierAttache_2_f0/regimecalam16fev10_pour_site.pdf?nocache=1266389918.43 (http://agriculture.gouv.fr/sections/thematiques/europe-international)

Muu teave: —